  Туспуктэм: Руслан Нуриахметов Наталия Сильвестрова Удмуртиын шутэтскон нуналъёсы, 19-20 гудырикошконэ, Удмуртиын температура шуак лэзькоз. Со сярысь улосвыл Гидрметцентрлэн пресс-службаез ивортӥз. Матысь уе но ӵуказе ӵукна интыен вакчи дыр ӵоже зор усёз, нуназе зорыны кулэ ӧвӧл. 19-тӥ гудырикошконэ уйин +13…+18, нуназе +19…+24 градус возиськоз. 20-тӥ гудырикошконэ уйин омыр +4…+9 градусозь сиялоз, нуназе +18…+23 градус гинэ луоз. Арнялэн кутсконаз куазь шӧдскымон уз воштӥськи, уйин +6…+11, нуназе +19…+24 градус. Пуксёнэ интыен зороз. Нырысь-валысь чакланъёсъя, вуоно арнялэн шорысеныз температура эшшо но лэзькоз, зоръёс ортчозы. Тегъёс: куазь Гидрометцентр Удмуртия  